open-index/open-wikipedia-markdown huggingface dataset:
Stephen O’Brien

**Stephen Rothwell O'Brien** (født 1. april 1957 i Mtwara i Tanganyikaterritoriet) er en britisk politiker. Han var fra 2015 til 2017 visegeneralsekretær i FN og leder av FNs kontor for koordinering av humanitær innsats.

O'Brien er en politiker fra det konservative parti. Han var parlamentsmedlem fra valgkretsen Eddisbury. Han ble valgt i suppleringsvalget i Eddisbury 1999, etter at Alastair Goodlad ble utnevnt High Commissioner for Australia av Tony Blair og måtte av denne grunn forlate parlamentet.

O'Brien ble i 2017 utnevnt til kommandørridder av Order of the British Empire. Han ble dermed opphøyd i ridderstanden og fikk rett til å føre tiltaleformen sir foran sitt navn.

## Referanser

## Eksterne lenker
* 
*
Ragnhild Bente Andersen

**Ragnhild Bente Andersen** (født 31. mars 1965) er en norsk tidligere orienteringsløper og verdensmester. Hun vant stafettgull i verdensmesterskapet i 1987. Stafettsølv i 1991.

Andersen vant den sammenlagte verdenscupen i 1990.

## Medaljer i norske mesterskap

## Referanser


## Eksterne lenker
*
Double Platinum

***Double Platinum*** er et samlealbum fra det amerikanske hardrock/heavy metal-bandet Kiss.

Albumet er det første «Greatest Hits» fra bandet og ble utgitt 2. april 1978. Ironisk så solgte det aldri til dobbel platinaplate.

## Sporliste
;Side en
# «Strutter '78» (Paul Stanley, Gene Simmons) – 3:41
# «Do You Love Me?» (Stanley, Bob Ezrin, Kim Fowley) – 3:33
# «Hard Luck Woman» (Remix)" (Stanley) – 3:24
# «Calling Dr. Love» (Remix)" (Simmons) – 3:20
# «Let Me Go, Rock 'n' Roll»" (Stanley, Simmons) – 2:15

;Side to
# «Love Gun» (Stanley) – 3:27
# «God of Thunder» (Stanley) – 4:30
# «Firehouse (Remix)» (Stanley) – 3:20
# «Hotter Than Hell» (Stanley) – 3:30
# «I Want You» (Stanley) – 3:02

;Side tre
# «Deuce (Remix)» (Simmons) – 3:02
# «100,000 Years (Remix)» (Stanley, Simmons) – 3:24
# «Detroit Rock City (Remix)» (Stanley, Ezrin) – 3:35
# «Rock Bottom (Intro)» / «She (Remix)» (Ace Frehley, Stanley)/(Simmons, Stephen Coronel) – 5:27
# «Rock and Roll All Nite» (Stanley, Simmons) – 2:45

;Side fire
# «Beth» (Peter Criss, Stan Penridge, Ezrin) – 2:45
# «Makin' Love» (Stanley, Sean Delaney) – 3:12
# «C'mon And Love Me (Remix)» (Stanley) – 2:54
# «Cold Gin» (Frehley) – 4:31
# «Black Diamond» (Remix)" (Stanley) – 4:14

## Personell
*Paul Stanley – gitar, vokal
*Gene Simmons – bassgitar, vokal
*Ace Frehley – gitar, vokal
*Peter Criss – trommer, vokal

## Eksterne lenker
*
Pigg

**Pigg** er et ord som brukes om de spisse rommene i et fartøys ender, man taler om forpigg og akterpigg. Ordet kommer av det engelske ordet *peak* for spiss eller topp.
A Monetary History of the United States, 1867–1960

***A Monetary History of the United States, 1867–1960*** er en bok utgitt i 1963 av den nobelpris&shy;vinnende økonomen Milton Friedman og Anna J. Schwartz.

Boken diskuterer betydningen av pengepolitikken i den amerikanske økonomien fra borgerkrigen til midten av det 20. århundre. Boken kritiserer blant annet Federal Reserve for ikke å holde pengemengden stødig og den kontraktive penge&shy;politikken som ble ført i kjølvannet av den store depresjonen. Ifølge Friedman og Schwartz var denne politikken, samt mangelen på en långiver i siste instans under bankenes likviditets&shy;krise, en årsak til at den store depresjonen ble kraftig forverret.

## Se også
* Free to Choose
* Den store depresjonen

## Referanser
 

## Eksterne lenker
* Google Books - A Monetary History of the United States
Harry Pennell

**Harry Lewin Lee Pennell** (født 1882, død 31. mai 1916) var en offiser i Royal Navy. Han deltok på Terra Nova-ekspedisjonen 1910–1913 under ledelse av Robert F. Scott. Etter at ekspedisjonen var satt i land ved Cape Evans overtok han kommandoen over ekspedisjonsskipet «Terra Nova» og seilte østover med en gruppe som planla å utforske King Edward VII Land. Ute av stand til å finne et egnet ilandstigningssted, ble det besluttet å reise vestover og utforske Victoria Land. På veien støtte de på Roald Amundsen i Hvalbukta under hans forberedelser i kappløpet om Sydpolen. Den 22. februar 1911 oppdaget han Oates Coast som han kalte opp etter kaptein Lawrence Oates.

Han døde i Jyllandsslaget 1916 da HMS «Queen Mary» ble senket av tyske skip.

## Referanser


## Eksterne lenker
* Harry Pennell collection
* Encyclopaedia Britannica 1911
Killers (Kiss-album)

***Killers*** er et samlealbum fra det amerikanske hardrock/heavy metal-bandet Kiss.

Albumet ble kun utgitt utenfor USA og har fire nye sanger. Ace Frehley deltar ikke på disse, da han ikke lengre var aktiv medlem. Han sluttet offisielt senere på året. På albumets fire nye spor er det Bob Kulick som spiller for Frehley.

## Sporliste
;Side en
# «I'm a Legend Tonight» (Paul Stanley, Adam Mitchell) – 3:59
# «Down on Your Knees» (Stanley, Mikel Japp, Bryan Adams) – 3:31 
# «Cold Gin» (Ace Frehley) – 4:20 
# «Love Gun» (Stanley) – 3:17
# «Shout It Out Loud» (Edit) (Stanley, Gene Simmons, Bob Ezrin) – 2:40
# «Sure Know Something» (Stanley, Vini Poncia) – 3:59

;Side to
# «Nowhere to Run» (Stanley) – 4:32
# «Partners in Crime» (Stanley, Mitchell) – 3:45
# «Detroit Rock City» (Edit) (Stanley, Ezrin) – 3:53
# «God of Thunder» (Stanley) – 4:11
# «I Was Made for Lovin' You» (Edit) (Stanley, Poncia, Desmond Child) – 4:18
# «Rock and Roll All Nite» (konsertopptak) (Stanley, Simmons) – 3:58

## Personell
*Paul Stanley – gitar, vokal
*Gene Simmons – bassgitar, vokal
*Ace Frehley – gitar, vokal
*Bob Kulick – gitar (ukreditert)
*Eric Carr – trommer
*Peter Criss – trommer

## Eksterne lenker
*
Meldal videregående skole

**Meldal Yrkeskole** var en videregående skole i Trøndelag. Skolen ble administrativt sammenslått med Orkdal videregående skole fra skoleåret 2025/26, og fikk navnet Orkland videregående skole.

Skolen startet høsten 1946 med snekkerkurs og maskin og mekanikerkurs, med Meldal kommune som eier. I 1963–1965 bygde kommunen nytt skolebygg på &nbsp;m².

Til skolens 50-årsjubileum i 1996 ble det skrevet jubileumsbok av skolens rådgiver Odd Haugen. Til markering av 60-årsjubileet i 2006 skrev Haugen om skolens utvikling de 10 neste årene, dette tillegget omfatter også de 10 første årene for Meldalshallen BA.

Ved markering av 70-årsjubileet for skolen og 20-årsjubileet for Meldalshallen i 2016 skrev Marit Mjøen et nytt tillegg, denne inkluderte også beretning om Chr. Thams fagskole som etablert 1969 som Sør-Trøndelag tekniske fagskole.

## Referanser


## Eksterne lenker
*
Nordbygdo ungdomsskule

**Nordbygdo ungdomsskule** er en skole på Stord i Vestland. Skolen ble tatt i bruk januar 2010, men ble offisielt åpnet 10. februar av stortingsrepresentant og tidligere ordfører Magne Rommetveit. Elever som begynner på denne skolen, kommer fra Hystad skule og Rommetveit skule. Rektor på skolen er Anneli Stokke Mæhle. I skoleåret 2023-24 er det 234 elever fordelt på tre trinn.  

## Referanser


## Eksterne lenker
* 
* Skolens hjemmeside
Massachusetts (sang)

**Massachusetts** er en sang skrevet av The Bee Gees. Gruppen spilte den inn i IBC Studios, Portland Place, London 9. og 17. august 1967. Sangen ble utgitt på single i 1967 og fantes senere på deres album *Horizontal* fra 1968. Produsenter var Robert Stigwood og The Bee Gees.

Gruppens medlemmer hadde aldri vært i delstaten Massachusetts, da sangen ble spilt inn, de bare likte lyden av navnet.

Syngingen ble besørget av Robin Gibb (det meste av ledesangen), Barry Gibb og Maurice Gibb. Bandet var Barry Gibb (rytmegitar). Maurice Gibb (bassgitar), Vince Melouney (sologitar) og Colin Petersen (trommer) med orkesterarrangement av Bill Shepherd.

For Maurice Gibb hadde sangen et vondt minne knyttet til seg. Kort etter at «Massachusetts» ble spilt inn på plate fortalte The Beatles' manager Brian Epstein ham at sangen var vakker og ville bli sommerens hit. Dette viste seg å bli Epsteins siste ord til Maurice. Han døde få dager senere.

Sangen har et lite krav på berømmelse i britisk radiohistorie. Selv om mange mennesker vet at «Flowers in the Rain» med Move var den første sangen som ble spilt på BBC Radio 1, var «Massachusetts» den andre.

Ed Ames spilte inn en versjon av sangen på sitt album *Who Will Answer?* i 1968

Singlen var den første nummer én-hitsinglen med en ikke-japansk artist på Japans offisielle hitliste, Oricon. Rart, for selv om «Massachusetts» var en verdensomspennende nummer én-sang nådde den bare en ellevteplass i USA, der delstaten Massachusetts ligger.

Da Barry, Robin og Maurice Gibb skrev denne sangen var det opprinnelig meningen at den skulle bli utgitt på plate med gruppen The Seekers, noe den ikke ble før meget lenge etterpå. The Seekers spilte den inn etter Maurice Gibbs død i 2003, som en tributt til ham.

## Norsk versjon
Arne Riis har skrevet en norsk tekst. På norsk bærer den tittelen «En maske og et smil». Anne-Karine Strøm har spilt inn sangen. Den ble utgitt på singlen Polydor 2052.070 i 1972.

## Listeplasseringer

## Referanser
Edward W. Nelson

**Edward W. Nelson** (født 1883, død 1923) var en britisk biolog og polarforsker.

Etter studier i biologi ved University of Cambridge arbeidet han ved Plymouth Marine Laboratory, før han deltok i Terra Nova-ekspedisjonen 1910–1913 under ledelse av Robert F. Scott. Ved ekspedisjonens hovedleir på Cape Evans gjennomførte han ulike tidevannsstudier. Han deltok også i utlegging av depoter på Rossbarrieren for sydpolekspedisjonen. For sin innsats ble han tildelt den britiske Polarmedaljen.

## Referanser


## Eksterne lenker
*
Alf A. Sæter

**Alf A. Sæter** (født 8. november 1935) er en norsk forfatter. Han har utgitt 13 bøker, derav 12 på Det Norske Samlaget. På Romsdal sogelags forlag kom *Kystlandskap* (noveller og dikt) til forfatterens 70-årsdag i 2005. Alf A. Sæters kjærlighetsdikt er ofte brukt i antologier og på nettet i private blogger. Sæter har fått både Melsom-prisen og Sunnmørsprisen, og han er også oversatt til tysk. I eldre år har han befattet seg mest med lokalhistorie og erindringsmateriale. Sæter har vært medlem i Den norske Forfatterforening siden 1976.

## Bibliografi
* *Kystlandskap* : noveller, dikt og skodespel (2005)
* *Ingen engel er å sjå* : novellesyklus (1998)
* *Far er død* : roman (1997)
* *På begge sider av streken* dikt, viser og vers (1996)
* *Bergfrue* : roman (1995)
* *Påskebodskap *: roman (1992)
* *Å henga hjarta sitt på ein rosebusk* dikt (1990)
* *Å elska er å vera stille nesten heile tida * dikt (1987)
* *Avkledd mann *  (1981)
* *Kjære Eva* : roman (1979)
* *Frå barndomen av*: roman (1976)
* *To i storm*: roman (1975)
* *Mitt stakkars nye liv*: roman (1974)
 
## Referanser


## Eksterne lenker
* Digitaliserte bøker av Alf A. Sæter hos Nasjonalbiblioteket
* Sæbøe, Jostein (1999): «Alf A. Sæter» i: ''Litteraturen i Romsdal : frå andre verdskrig til tusenårsskiftet'', Molde: Romsdal sogelag, s. 32-34,
Furuberget naturreservat

**Furuberget naturreservat** er et naturreservat på 300 dekar som ligger i Hamar kommune og som grenser mot Mjøsa i vest og Ringsaker kommune mot nord. Området ble vernet den 9. juli 1993 på grunnlag av både vegetasjon og geologi. Furuberget er en kalksteinsformasjon av mellomordovicisk alder på rundt 450 millioner år, hvor den nordlige delen består av fjell i mjøskalk med et høyt kalkinnhold kalt Mjøsformasjonen med inntil 90 % CaO. 

Berggrunnen er oppsprukket og drenerer dermed unna mye vann. Som følge av dette er det sparsomt med løsmasse på skogbunnen som igjen gir gode vekstvilkår for tørkebestandig furuskog av Oslofelttypen og kalkkrevende arter i bunnsjiktet. Kalkfuruskogen i Furuberget er en av Norges største sammenhengende og har derfor verneverdi. Utvinning av kalk forekommer i et åpent dagbrudd tett opptil reservasjonsgrensen. Dette dagbruddet er åstedet i Knut Faldbakkens krimroman Natthagen. Den sørlige delen av Furuberget ligger i en helling mot Hamar vest og Mjøsa, og består av mindre ren kalk og et større innslag av leirskifer. På grunn av den varierte jordkvaliteten finnes det derfor flere sjeldne plantearter i området.

## Referanser


## Se også
* Verneområder i Hedmark

## Eksterne lenker
*
Furuberget (plateselskap)

**Furuberget** er et uavhengig plateselskap startet i 2013 og basert i Oslo. Plateselskapet drives av musikerne André Lersveen og Ole Torstein Hovig. Navnet kommer fra skogen i Hamar ved der Lersveen vokste opp, Furuberget naturreservat. I tillegg til digitale utgivelser selger Furuberget vinyl og andre fysiske utgivelser gjennom BandCamp. Furuberget har signert mange artister inkludert The Hallway og tidligere Ludvig Moon med vinnere av Spellemannprisen som medlemmer. Vidar Norheim, tidligere medlem av Liverpool-bandet Wave Machines er også signert på Furuberget med sin solo-EP.

## Artister

*ALMOSTHAPPY
*Erick Ellectrick & His Fantasy Gang
*The Hallway
*Killer Kid Mozart
*Mt. Mélodie
*Sad Chloë
*Spielbergs
*Vidar Norheim
*Wild Fauna

## Utgivelser

Furuberget bruker BandCamp i tillegg til blant annet iTunes og Spotify for digital distribusjon og platebutikken Tiger i Oslo for distribusjon av fysiske utgivelser.

## Tidligere artister

*Hi Ho Mustachio
*Ludvig Moon
*Unnveig Aas

## Referanser


## Eksterne lenker
* 
*
Nord-Norge (avis)

***Nord-Norge*** var en avis som ble etablert i Tromsø i august 1912 av Thoralf Willumsen og Frithjof Chr. Lehne. Avisens program gikk ut på å være et frisinnet organ for alle nordnorske interesser, til støtte for landsdelens næringsveier, kommunikasjoner og kulturelle liv. I kommunal-politiske spørsmål inntok bladet et frisinnet-konservativt standpunkt.

Erling Steinbø ble ansatt som redaktør og redigerte en utgave før han ble erstattet av Otto H. Munthe-Kaas. Siste utgave kom ut 31. desember 1913.

## Kilder
* Brev fra major Munthe-Kaas til rektor Just Qvigstad 16. mars 1932.
Messier 50

**Messier 50** (også kjent som **M 50** eller **NGC 2323**) er en åpen hop i stjernebildet Enhjørningen. Den ble kanskje oppdaget av G. D. Cassini før 1711 og uavhengig oppdaget av Charles Messier i 1772. M50 befinner seg omtrent 3&nbsp;000 lysår fra jorden. Den beskrives som en «hjerteformet» figur.

## Eksterne lenker
* 
* Messier 50, SEDS Messier pages
* M50 Image by Waid Observatory
Klaus M. Schwab

**Klaus Martin Schwab** (født 1938) er en tysk økonom som er grunnlegger av og arbeidende styreformann for Verdens økonomiske forum. 

## Biografi
Han er sønn av en sveitsisk fabrikkdirektør i Ravensburg og studerte først på Eidgenössische Technische Hochschule Zürich, ble maskiningeniør med diplom og tok doktorgraden (dr.sc.techn.) der i 1965. Han studerte også bedriftsøkonomi ved Université de Fribourg til 1963 og fikk i 1967 også en doktorgrad derfra. Et studium på Harvard University brakte ham en mastergrad i ledelse. Han er æresdoktor ved flere universiteter og æresprofessor ved Ben Gurion universitet i Israel og Kinas utenriksuniversitet. 

Han var professor ved Universitetet i Genève fra 1971 til 2003.

I 1971 grunnla han European Management Conference som en allmennyttig stiftelse med formål å bedre verdens situasjon, fra 1987 kalt Verdens økonomiske forum. Administrasjonen holder til i Genève. Fra 1979 har han gitt ut *Global Competitiveness Report*, en årlig rapport om evne og praksis i verdens næringsliv. Som leder for stiftelsen har han gjort den til et globalt kommunikasjonsforum som samler 2500 toppledere innen næringsliv og politikk til de årlige møtene i Davos.

I 1998 grunnla han sammen med sin kone Hilde Schwab Foundation for Social Entrepreneurship.

Han har vært medlem av flere FN-komiteer og av en rekke kommersielle og ideelle styrer.

## Konspirasjonsteorier

Under koronapandemien ble Schwab og World Economic Forum i økende grad tema for konspirasjonsteorier om at en maktelite forsøker å føre befolkningen bak lyset, og at pandemien var planlagt og konstruert for å legge til rette for dette. Opphavet til disse spekulasjonene var boken *COVID-19: The Great Reset* som Schwab skrev sammen med Thierry Malleret som beskriver hvordan verdensøkonomien skulle reetablere seg etter pandemien. Begrepet *The Great Reset* har blitt et mantra i spredningen av konspirasjonsteorier.

## Referanser


## Eksterne lenker
* 
* FFUB biografi
* Schwab Foundations hjemmeside
* FT biografi 
* Biografi på WEFs hjemmeside
* Simon Hobbs intervjuer Klaus Schwab, CNBC European Business
Toppmøte

Et **toppmøte** er et offisielt møte mellom to eller flere statsoverhoder. Toppmøtene finner sted etter en forutgående avtalt dagsorden og har ofte form av forhandlinger om større politiske emner. 

I motsetning til audienser er partene nominelt likestilte og anerkjenner implisitt hverandres status som øverste representant for sine respektive land.

## Historie
Historisk sett er toppmøter en nyskapelse fra ca. 1700-tallet. Det kan nevnes møter mellom regenter helt tilbake til antikken, men de var sporadiske, blant annet på grunn av den dårlige infrastruktur, noe som førte til at man måtte delegere forhandlinger om for eksempel militære allianser, fredsforhandlinger eller giftermål til sendemenn. Først i det 20. århundre ble toppmøter institusjonalisert som en del av diplomatiets virkemidler.

Etter hvert har også andre møter blitt kalt toppmøter, for eksempel Verdens økonomiske forum. 

## Noen toppmøter

*Jaltakonferansen
*Potsdamkonferansen
*Genèvekonferansen
*Det europeiske råd
*G7 for finansministere
*G8 for statsledere
*G20
Mike Williamson

**Michael James «Mike» Williamson** (født 1983) er en engelsk fotballtrener og fotballspiller som er hovedtrener for .

Newcastle kjøpte ham for en sum på rundt 1 million pund og spilte med draktnummer 6.

## Referanser


## Eksterne lenker
*
Louis Kébreau

**Louis Kébreau** (født 1938) var katolsk biskop av Hinche fra 1998 til 2008, erkebiskop av Cap-Haïtien i Haiti fra 2008 til 2014, medlem av presteordenen salesianerne (S.D.B.).

## Liv og virke
### Salesianer, prest
Han trådte inn i salesianerordenen i 1963 og ble presteviet den 11. mai 1974. 
### Hjelpebiskop i Port-au-Prince
Den 25. november 1986 ble han utnevnt av pave Johannes Paul II til hjelpebiskop i Port-au-Prince og til titulærbiskop av *Selendeta*. Han og den samtidig utnevnte hjelpebiskop Joseph Lafontant ble bispeviet den 25. januar 1987 av kardinalprefekten for Bispekongregasjonen kardinal Bernardin Gantin, i katedralen i Port-au-Prince. Medkonsekratorene var erkebiskopen av Port-au-Prince, François-Wolff Ligondé, og biskopen av  Hinche, Léonard Pétion Laroche.

### Biskop av Hinche
Den 30. juni 1998 ble han promovert av pave Johannes Paul II til biskop av Hinche. 

Han ble dessuten president for Haitis katolske bispekonferanse i 2004. Etter at hans tidligere medbror i salesianerordenen, Jean-Bertrand Aristide, ble styrtet som president samme år, fryktet man at væpnede Aristide-tilhengere skulle gå til angrep på biskopen, og han kunne deretter bare reise rundt med væpnede livvakter. Bakgrunnen for frykten var særlig at 1983 til 1986 hadde vært daværende pater Aristides foresatte i ordenslivet. Da han ved en anledning rettet formaninger mot Aristide om hans forpliktelser som katolsk prest, ble han bortført og holdt i fangenskap i flere dager av Aristide-tilhengere.

Da president René Garcia Préval ble tatt i ed i 2006 krevde biskopen av de regjerende politikere at de skulle ta skikkelige grep for å få en slutt på det haitiske folks lidelsesvei.

### Erkebiskop av Cap-Haïtien
Den 1. mars 2008 utnevnte pave Benedikt XVI til erkebiskop av Cap-Haïtien. I 2013 fikk han en koadjutoerkebiskop ved sin side, Max Leroy Mésidor.

Den 22. november 2014 innvilget pave Frans hans aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937
* Kardinal Bernardin Gantin (1922-2008) *1957
* Erkebiskop *Louis Kébreau* (1938- ) *1987

## Referanser
Hervé Renard

**Hervé Renard** (født 30. september 1968) er en fransk fotballtrener og tidligere fotballspiller som er landslagstrener for Frankrikes kvinnelandslag i fotball.

Han har tidligere vært trener for klubbene Cambridge United i England og Lille i Frankrike, og landslagstrener for Zambia, Angola, Elfenbenkysten, Marokko og Saudi-Arabia. 

Som landslagstrener vant Renard Afrikamesterskapet i fotball med Zambia i 2012 og Elfenbenkysten i 2015, og ledet Marokko under Fotball-VM 2018 og Saudi-Arabia under Fotball-VM 2022. 

## Meritter

### Som trener
**Zambia**

* Afrikamesterskapet i fotball: 2012

**Elfenbenkysten**

* Afrikamesterskapet i fotball: 2015

## Referanser


## Eksterne lenker
*
Liste over guvernører i Hawaii

Dette er en liste over guvernører i delstaten Hawaii og det tidligere Territoriet Hawaii. Guvernøren er delstatens øverste leder og kommandør for delstatens væpnede styrker.

Da Hawaii ble annektert av USA som et territorium i 1898, hadde området en president. Guvernøren ble utnevnt av USAs president fra 1900. Hawaii ble en ny delstat den 21. august 1959 og guvernørene velges av folket.

Guvernøren velges for en periode på fire år, og tiltrer den første mandagen i desember etter valget. Viseguvernøren (*lieutenant governor*) velges for samme periode, og har siden 1964 blitt valgt på samme valgseddel som guvernøren. En grunnlovsendring i 1978 opprettet en grense på tre perioder for begge embeder. Dersom guvernøren er utenfor delstaten eller midlertidig ute av istand til å utøve sine plikter, overtar viseguvernøren stillingen som fungerende guvernør. Viseguvernøren overtar også som guvernør dersom guvernøren trekker seg eller dør før embedsperioden opphører; dette har imidlertid hittil aldri skjedd.

Av delstatens sju guvernører, har to blitt valgt for tre perioder og tre har blitt valgt for to perioder. Bare den første guvernøren William F. Quinn ble valgt for en periode, selv om han også tjenestegjorde en periode som territoriets guvernør. Ingen guvernør har trukket seg fra embedet før perioden har utløpt, og ingen har dødd i embedstiden.

Den sjette guvernøren Linda Lingle ble valgt i 2002 og gjenvalgt i 2006. Hun var den første kvinnelige og den første jødiske guvernør i delstaten. 

Neil Abercrombie er den nåværende guvernøren.

## Guvernører i territoriet Hawaii

## Guvernører i delstaten Hawaii

## Tidligere nålevende guvernører
*George Ariyoshi
*John D. Waihee III
*Ben Cayetano
Transgen

Et **transgen** er et kunstig gen. Transgenet er en DNA-bit med syntetisk rekombinant DNA, som blir flettet inn i DNAet i genomet hos en plante eller dyr.

De første mus som ble født etter å ha fått innsatt et transgen ved mikroinjeksjon, kom i ca. 1980.

## Referanser
Peter Eriksson

**Peter Eriksson** er navnet til flere personer:

*Peter Eriksson (skøyteløper), svensk skøyteløper på 1970-tallet
*Peter Eriksson (politiker) (født 1958), svensk politiker
*Peter Eriksson (medisinsk forsker) (1959&ndash;2007), svensk professor
*Peter Eriksson (fotballspiller) (født 1969), svensk fotballspiller
*Peter Eriksson (rytter) (født 1959), svensk sprangrytter
Flamma/Kvinnfolk

**«Flamma/Kvinnfolk»** er en singel av D.D.E., utgitt 18. januar 1992. Singelen ble innspilt i september 1991 i NAP Lydstudio, kulturhuset i Namsos og i Nidaros Studio i Trondheim. Singelen ble produsert av Åge Aleksandersen.

## Sporliste

# «Flamma» (Viken)
# «Kvinnfolk det e det beste æ veit» (Viken/Tranaas/Brøndbo/Berre)

## D.D.E.

* Bjarne Brøndbo – sang låtskriver
* Frode Viken – gitarist mandolin kor låtskriver
* Eivind Berre – låtskriver bass kor 
* Bård Jørgen Iversen – tangenter kor 
* Eskil Brøndbo – trommer 
* Terje Tranaas - keyboard, låtskriver, trekkspill

## Medvirket og annet

* Åge Aleksandersen – produsent mix 
* Roger Valstad – mix 
* Heidi Granlund - sang på *Flamma*
* Stig Hollup - el.gitar på *Kvinnfolk*
* Steinar Johansen - foto
Takht-i-Bahi

**Takht-i-Bahi** (blir også kalt Takhtbai) er et buddhistisk kloster-kompleks som kan dateres tilbake til det 1. århundre før Kristus. Arkeologer regner det som spesielt representativt for hvordan typisk arkitektur fra buddhistiske klostre fra denne tiden ble bygd. Klosteret ble oppført på UNESCO sin verdensarvliste i 1980. Takht-i-Bahi regnes som en populært turiststed, og kan enkelt nås med bil.  

Takht betyr «trone», og bahi betyr «vann» eller «vår» på urdu. Kloster-omplekset ble kalt Takht-i-Bahi fordi det ble bygget på toppen av en ås om våren. Den ligger cirka 15 kilometer fra Mardan i Khyber Pakhtunkhwa i Pakistan. En liten befestet by som stammer fra omtrent den samme tiden ligger i nærheten av klosteret. 

Den første moderne historiske referansen som ble gjort til disse ruinene av klosteret ble gjort rundt 1836 av den franske Offiseren General Court. Undersøkelsene og utgravningene på dette stedet påbegynt i 1864. Klosteret gjennomgikk en større restaurering på 1920-tallet. 

## Referanser


## Galleri

Fil:Takht-e-bahi.jpg|Oversiktsbilde av Takht-i-Bahi. 
Fil:Takht-i-Bahi 2006 1.jpg|Utgravinger i Takht-i-Bahi. 
Fil:MET DP328361.jpg|Buddha-statue som er funnet i Takht-i-Bahi.
Sagarmatha nasjonalpark

**Sagarmatha nasjonalpark** er en nasjonalpark som ligger i Nepal og som inneholder deler av Himalaya og den sørlige delen av fjellet Mount Everest. Parken ble grunnlagtt den 19. juli 1976 og i 1979 ble parken oppført på UNESCO sin verdensarvliste over natur-og kultursteder som har stor betydning for menneskeheten.. 

Nasjonalparken dekker et areal på 1148 km ² og varierer i høyden fra det laveste punktet på 2845 meter og til 8850 meter på toppen av Mount Everest. Det meste av området i parken er svært kupert og bratt terreng som er fullt av flere dype elver og isbreer. I motsetning til andre nasjonalparker kan denne parken deles inn i fire klimasoner på grunn av dens stigende høyde. Disse klimasonene inkluderer en skogkledd lavere sone, en sone av alpint kratt, den øvre alpine sonen som omfatter øvre grense for der vegetasjon kan klare å overleve og ligger mellom 5700 og 5800 meter, og til slutt er det den arktiske sonen der hverken dyr kan leve og ingen planter kan vokse. Hvilke typer planter og dyr som finnes i parken avhenger av høyden på området. 

Partialtrykket av oksygen synker med høyden. Derfor er de dyrene som er funnet så langt opp tilpasset seg og lever på mindre oksygen og ved kaldere temperaturer enn det dyrene ved lavere temperaturer gjør. Dyrene som lever på denne høyden har tykkere pelsen for å klare holde på kroppsvarmen sin. Noen av dem har kortere lemmer for å hindre store tap av kroppsvarme. Himalaya-bjørner går i dvalemodus i huler i løpet av vinteren når det ikke er mer mat tilgjengelig det året.
Vi e konga

***Vi e konga*** er et musikkalbum utgitt av D.D.E. i 2003. Dette er den første plata uten Terje Tranaas i bandet.

## Sporliste

# «Vi e konga» (Viken)
# «Ut av telling» (Viken/Olsen)
# «Som splintra speil» (Viken/Mokkelbost)
# «Sint» (Viken)
# «Ville fugla flyg» (Viken/Mokkelbost)
# «Jævel i muntlig» (Viken/Olsen)
# «Gresset e grønt nok» (Viken)
# «Midt i livet» (Viken)
# «Ripa i lakken» (Viken/Olsen)
# «Stjernan i ei sommernatt» (Viken/Mokkelbost)
# «Skitkjærring» (Viken)
# «Æ e dum» (Viken)
# «Mens du søv» (Viken/Kristensen)
## Medvirkende
### D.D.E.

* Bjarne Brøndbo – sang trekkspill piano 
* Frode Viken – gitarer mandolin kor låtskriver
* Eivind Berre – bass kor coverdesign
* Eskil Brøndbo – trommeslager kor 
* Bård Jørgen Iversen – tangenter trekkspill kor 
* Arnt Egil Rånes – gitarer mandolin kor tekniker 

### Andre medvirkende

* Svein Gundersen – produsent kor mix
* Trond Nagell-Dahl – tangenter 
* Joakim Nordin – pauker 
* Svein Dag Hauge – gitar 
* Per Hillestad – perkusjon 
* André Orvik – fiolin
* Kolbjørn Holte – fiolin
* Hans Morten Stensland – fiolin 
* Jørn Halbakken – fiolin
* Åshild Breie Nyhus – fiolin 
* Øyvind Fossheim – fiolin 
* Svein Skretting – fiolin 
* Vegard Johnsen – fiolin 
* Dorthe Dreier – bratsj 
* Catherine Bullock – bratsj 
* Stig Ove Ose – bratsj 
* Hans Josef Groh – cello
* Cecilla Fossheim – cello
* Emery Cardas – cello 
* Steffen Blindheim – obo
* Gaute Storaas – dirigent
* Ingar Helgesen – mix 
* Jan Roberg – mix 
* Ola Johansen – mastering 
* Ewa-Mari Johansson – coverfoto
* Irene Hynes – styling 
* Terje Olsen – tekstforfatter
* Rolf Mokkelbost – tekstforfatter 
* Marianne Kristensen – tekstforfatter
## Eksterne lenker
* Vi e konga
An Old Fashioned Love Song

**«An Old Fashioned Love Song»** er en amerikansk sang fra 1971 med melodi og tekst av den kjente låtskriveren Paul Williams.

«An Old Fashioned Love Song» ble spilt inn av pop/rockbandet Three Dog Night og utgitt på singlen  Dunhill 45-D-4294. Produsent var Richard Podolor. Den var hentet fra albumet *Harmony* (1971).

Teksten antyder sangens enkle og melodiske natur: *«Just and old fashioned love song / Gettin' down in three part harmony / Just an old fashioned love song / One I'm sure they wrote for you and me»*.

## Paul Williams' versjon
Sanger/låtskriver Paul Williams spilte inn sin egen versjon av sangen han hadde skrevet og den var med på hans album *Just an Old Fashioned Love Song* fra 1971. Williams fremførte senere sangen da han opptrådte på The Muppet Show i 1976.

## Andre versjoner
Countrymusikksangeren Jerri Ross utgav en coverversjon av «An Old Fashioned Love Song».

## Norsk versjon
Arne Riis har skrevet en norsk tekst. På norsk bærer den tittelen «Som en gammeldags lovsang». Anne-Karine Strøm har spilt inn sangen. Den ble utgitt på singlen Polydor 2052.027 i 1972.

## Listeplasseringer
Three Dog Nights' single nådde en fjerdeplass på den amerikanske Billboard Hot 100-singlelisten i desember 1971 og ble bandets syvende Top 10-single. Den ble også den første platen med Three Dog Night til å toppe den amerikanske Billboard Adult Contemporary-listen (Bandet fikk nok en nummer én-hit på denne listen i 1972 med «Black and White»).

Jerry Ross' utførelse nådde en 58.-plass på den amerikanske Billboard Hot Country Singles-listen.

## Referanser
Latinxua Sin Wenz

**Latinxua Sin Wenz** (拉丁化新文字; pinyin: *Lādīnghuà Xīn Wénzì*) også kjent som *Sin Wenz*, *Latinxua Sinwenz*, *Zhongguo Latinxua Sin Wenz*, *Beifangxua Latinxua Sin Wenz* eller *Latinxua*) er et lite benyttet system for romanisering av mandarin. Den ble som regel skrevet uten tonetegn ut fra formodningen om at rett tone fremgå av konteksten.

Systemet har i sitt bokstavvalg meget til felles med pinyin. Men palatale frikativer skrives med samme bokstaver som velare plosiver, slik at *Beijing* blir skrevet «Beiging» på Sin Wenz. Blant andre avvik er at *x* benyttes både for lyden [x] og lyden [ɕ], slik at tegnene 畫 (pinyin: *huà*) og 下 (pinyin: *xià*) skrives som «xua» og «xia».

Latinxua er historisk interessant blant annet fordi dette romaniseringssystemet var benyttet istedenfor kinesiske tegn av personer som er oppvokst med kinesisk som førstespråk. Det ble utviklet av Sovjetunionen og benyttet av kinesiske innvandrere i landet. Arbeidet med systemet begynte i Russland i 1928. Det ble raskt konkludert at det latinske alfabet tjente hensikten bedre enn kyrillisk skrift. En prototype av systemet ble lansert i 1929 i Moskva av den kinesiske lærde Qu Qiubai (1899–1935) og den russiske lingvist V.S. Kolokolov (1896–1979). Systemet forelå i sin endelige form i 1931, og ble støttet av en rekke kinesiske intellektuelle, som Guo Moruo og Lu Xun. Det ble benyttet blant 100.000 kinesiske gjestearbeidere i Sovjetunionen i en periode på fem år.

Senere ble det fra 1940 til 1942 benyttet i det kommunistiskkonrollerte området som omfattet grenseområdene mellom Shaanxi, Gansu og Ningxia i det nordlige Kina. 
Det ble benyttet i over 300 publikasjoner med et opplag på ca. en halv million, men ble så på det nærmeste henlagt i 1933.

Senere var det en kortere periode i bruk igjen; i november 1949 tok jernbanene i det nordøstre Kina i bruk Latinxua Sin Wenz for alle sine telekommunikasjoner. Til slutt avskaffet Folkerepublikken Kina bruken.
David Spade

**David Wayne Spade** (født 1964) er en amerikansk skuespiller, komiker og TV-personlighet.

Spade ble først kjent gjennom sin deltakelse på *[[Saturday Night Live]]* på 1990-tallet. Fra 1997 til 2003 spilte han Dennis Finsch i situasjonskomedien *[[Just Shoot Me!]]*. Han har også spilt C.J. Barnes i serien *[[8 Simple Rules]]*. I 2007 begynte han å spille rollen som Russel Dunbar  *[[Rules of Engagement]]*.

## Filmografi
;Film

;TV

## Referanser


## Eksterne lenker
* 
*
Kolbjørn Skaare

**Kolbjørn Skaare** (født 6. april 1931 i Strinda, død 3. juni 2017) var en norsk numismatiker og professor emeritus ved Kulturhistorisk museum Universitetet i Oslo.

Skaare avla studenteksamen i 1950 og ble i 1957 cand.mag. I 1976 ble han dr.philos. med en avhandling med tittelen *Coins and Coinage in Viking-Age Norway*.

Fra 1954 var Skaare tilknyttet Universitetets Myntkabinett, der han i 1966 ble førstekonservator. Han var myntkabinettets bestyrer fra 1967 til 1976. Skaare var fra 1983 til 2001 professor i numismatikk ved Universitetet i Oslo. Skaare har publisert et stort antall arbeider om mynthistorie, numismatikk, medaljer og lignende.

Skaare ble i 1995 tildelt Kongens fortjenstmedalje i gull. Han er innvalgt som medlem av Det Norske Videnskaps-Akademi, Den historisk-filosofiske klasse, Gruppe 5: Filologi og språkvitenskap. I årene 1979-1986 var Skaare sekretær for Commision internationale de numismatique og president i årene 1986–91. Skaare var i mange år medlem av Norges banks pregekomite.

## Bokutgivelser (utvalg)
* *Mynten, myntene og medaljene. Den kongelige mynts historie 1806-2004*, Oslo: Det Norske Myntverket/Cappelen Damm, 2008, ISBN 9788202279745
* *Norsk numismatisk bibliografi*, med Svein H. Gullbekk, København: Grelber, 1999, ISBN 8787849283
* *Norges mynthistorie. Mynter og utmyntning i 1000 år*, to bind, Oslo: Universitetsforlag, 1995 ISBN 82-00-22666-2, ISBN 82-00-22667-0
* *Mynt i Norge*, Oslo: Det Norske Samlaget, 1978 ISBN 82-521-0837-7
* *Coins and coinage in Viking-Age Norway. The establishment of a national coinage in Norway in the XI century, with a survey of the preceding currency history*, Oslo: Universitetsforlaget, 1976 ISBN 82-00-01542-4

## Referanser


## Eksterne lenker
* «Kolbjørn Skaare til minne» 
* «Kolbjørn Skaare: Kron og mynt i 45 år», Intervju i *[[Uniforum]]*, nr. 14, 1999 
* Artikkel i Norsk biografisk leksikon
Midnattsgrøss

**Midnattsgrøss** (engelsk: *The Midnight Library*) er en serie grøsserfortellinger for ungdom av Nick Shadow. Det har utkommet tolv bind i serien, som i Norge utgis av Cappelen Damm. Hver bok inneholder flere historier.

Den engelske originalversjonen utgis av Hodder Children’s Books. 

## Bøker
# *Stemmer* (orig. *Voices*)
# *Blod og sand* 
# *Bare et spill*
# *Kattene* (orig. *The Cat Lady*)
# *Løgner*
# *Hold munn*
# (orig. *I Can See You*)
# -
# (orig. *The Whisperer*)
# (orig. *No Escape*)
# (orig. *Dream Demon*)
# (orig. *Blind Witness*)
Risenga

**Risenga** er et boligområde beliggende sør for Asker sentrum, som utgjør en grunnkrets i delområdet Fusdal i Asker kommune. Risenga ligger mellom Røykenveien og Bleikerveien i Asker kommune.

På Risenga ligger også Risenga idrettspark, Risenga ungdomsskole og Bleiker videregående skole. På Risenga ligger også det konkurranseutsatte Risenga bo- og omsorgsenter. Senteret ble åpnet i 1997, eies av Asker kommune gjennom Stiftelsen Risenga, men driftes av private aktører (Stiftelsen Kirkens Bymisjon).

## Kilder
* «Risenga», i Tor Chr. Bakken (red): Budstikkas store Asker og Bærum-leksikon, Kunnskapsforlaget 2008, s. 377-378, ISBN 978-82-573-1534-4
Her bli det liv! De beste 1992–2002

***Her bli det liv! De beste 1992–2002*** er en samleplate utgitt av D.D.E. i 2002. Dette er det siste med Terje Tranaas i bandet.

## Sporliste
### CD 1
# «Intro – her bli det liv!» 0:08
# «Det går likar no» 3:15 – Det går likar no 
# «Det umulige e mulig» 5:00 – Rai-Rai
# «Det fine vi hadd sammen» 4:18 – Jippi 
# «Æ har ti» 3:51 – Det går likar no 
# «Alt som æ ønske mæ» 2:39 – Ohwæææh 
# «Bondeknøl» 3:01 – Ohwæææh 
# «Siste buss har gått» 4:13 – Rai 2
# «Du e nydelig» 2:48 – Ohwæææh 
# «Når æ e heilt alein» 4:15 – Rai-Rai 
# «Leia e livet» 4:14 – Ohwæææh
# «Du kan stø dæ på mæ» 3:30 – Vi ska fæst - aill' mot aill 
# «Flamma» (singleversjon) 3:58 – Flamma/Kvinnfolk
# «En herlig hem'lighet» 5:51 – Rai 2
# «Sånn som elva» 3:28 – Jippi
# «I kjærlighet e æ en tosk» 3:31 – Jippi 
# «By'n æ bor i» 3:25 – Rai 2
# «Æ e i allfall ærlig» 4:54 – Rai 2
# «Gata mi» 2:20 – Rai 2 
# «Sei ka du vil» 3:54 – Det går likar no 
# «Æ gir mæ over» 3:35 – Vi ska fæst - aill' mot aill

### CD 2

# «E6» 5:02 – Det går likar no 
# «Ohwææææh!!!» 4:24 – Ohwæææh 
# «Vinsjan på kaia» 4:08 – Rai-Rai 
# «Så fint & få prøvd sæ på livet» 4:24 – Rai-Rai 
# «Vi ska fæst» 2:49 – Vi ska fæst - aill' mot aill 
# «Steg» 4:13 – Det går likar no 
# «Ainner sia av elva» 4:29 – Rai-Rai
# «Rompa mi» 3:32 – Det går likar no
# «Æ har itj sagt æ kan gå på vatnet» 4:00 – Ohwæææh
# «Folkevogn kabriolet» 3:04 – Jippi 
# «Konfirmasjonsdressen» 4:02 – Ohwæææh 
# «Den tryggeste losen» 4:15 – Vi ska fæst - aill' mot aill
# «Ka e det du vil» 3:18 – Det è D.D.E. (live)
# «Nykoka kaffe» 3:12 – Ohwæææh 
# «For my av det gode» 4:32 – Vi ska fæst - aill' mot aill 
# «Vi ska sjå sola gå ned i havet» 4:26 – Det går likar no 
# «Rai-Rai» 3:16 – Rai-Rai 
# «Festblanding» 3:54 ny (bonus)
# «Bryggeblanding» 3:58 ny (bonus)
# «I samme båt» (Viken) 3:42 ny (bonus)

## Medvirkende
### D.D.E.

* Bjarne Brøndbo – sang trekkspill låtskriver 
* Frode Viken – mandolin gitarer låtskriver vokal kor 
* Arnt Egil Rånes – gitarer kor tekniker
* Eivind Berre – bass kor  
* Eskil Brøndbo – perkusjon kor trommeslager
* Terje Tranaas – tangenter kor trekkspill 
* Bård Jørgen Iversen – tangenter kor trekkspill

### Andre medvirkende

* Kevin Petrie – tekniker 
* Ingar Helgesen – tekniker 
* Svein Gundersen – tekniker produsent 
* Cecilie Sørmeland – kor på i samme båt 
* Marianne Sørmeland – kor på i samme båt 
* Lena Storhaug – kor på i samme båt 
* Susan Melhus – kor på i samme båt 
* Jan-Kjell Nordmeland – kor på i samme båt 
* Ewa-Mari Johansson - foto
* Anna Wiklund - fotoassistent
* Trygve Indrelid - foto
* Lasse Berre - foto
* Jörgen Ahlström - foto

## Eksterne lenker
*
Sangay nasjonalpark

**Sangay nasjonalpark** er en nasjonalpark som ligger i provinsene Morona Santiago, Chimborazo og Tungurahua i Ecuador. Parken inneholder de to aktive vulkanene Tungurahua og Sangay og flere økosystemer som blant annet spenner over tropiske regnskoger og isbreer. Parken ble grunnlagt i 1979.

Parken har vært oppført som en del av UNESCOs verdensarvliste siden 1983. I 1992 ble parken lagt til listen over den delen av verdensarven som var i fare på grunn av ulovlig jakt, omfattende beite, planlagt veibygging og en utbredelse av parkens areal. Parken ble fjernet fra UNESCOs liste over truede områder i 2005 da den ikke lenger ble oppfattet som i overhengende fare.

Nasjonalparken er et viktig fristed for sjeldne arter fra Andesfjellene blant annet fjell tapir og bebrillede bjørner. Mellom 300 og 400 fugleartar holder til i parken det meste av året.
Ville Niinistö

**Ville Niinistö** (født 30. juli 1976 i Åbo) er en finsk politiker. Han ledet partiet Gröna förbundet 2011 − 2017, og har sittet i Finlands riksdag fra 2007 til 2019. Fra 22. juni 2011 til 25. september 2015 var han Finlands miljøvernminister. Han trakk seg fra regjeringen sammen med partiet sitt i protest mot at regjeringen gikk for å la energiselskapet Fennovoima bygge et nytt atomkraftverk i Finland. Før regjeringen fattet sin beslutning, beskyldte Niinistö den for «finlandisering». I 2019 ble han innvalgt i Europaparlamentet.

Han har en master i statsvitenskap som han tok ved Åbo universitet. Ved siden av politikken jobber han på universitetet.

Han var gift med den svenske politikeren Maria Wetterstrand fra 2004 til 2012. Sammen har de to barn. Niinistö er også nevø av den tidligere presidentkandidaten Sauli Niinistö.

## Referanser


## Eksterne lenker
* 
* 
*
Vi ska fæst – aill’ mot aill

***Vi ska fæst – aill' mot aill*** er et musikkalbum utgitt av D.D.E. i 2001. 

## Sporliste

# «Vi ska fæst» (Viken) 2:49
# «Æ lovve og lyg» (Viken) 3:37
# «For my av det gode» (Viken/Olsen) 4:32
# «Alarm! full fyr!» (Viken/Olsen) 3:03
# «Du kan stø dæ på mæ» (Viken/Kristensen) 3:30
# «Helse i hver dråpe» (Viken/Mokkelbost) 3:55
# «Den tryggeste losen» (Viken/Olsen) 4:15
# «Vi e et perfekt par» (Viken/Olsen) 3:17
# «Æ gir mæ over» (Viken/Kristensen) 3:35
# «Æ ska slutt» (Viken/Mokkelbost) 2:47
# «Så kjem morrada'n» (Viken) 2:30
## Medvirkende
### D.D.E.

* Bjarne Brøndbo – vokalist, kor, produsent 
* Frode Viken – låtskriver, gitar, kor, vokal, produsent 
* Arnt Egil Rånes – gitar, mandolin, el. sitar, produsent
* Eskil Brøndbo – trommer, perkusjon, produsent 
* Terje Tranaas – keyboard, piano, trekkspill, blokkfløyte, produsent 
* Bård Jørgen Iversen – orgel, kor, produsent
* Eivind Berre – bass, kor, coverdesign, produsent

### Andre medvirkende

* Thomas Brøndbo – kor på *Alarm! full fyr!, Du kan stø dæ på mæ, Helse i hver dråpe* og *Æ gir mæ over*
* Irene Hynes – styling 
* Ewa-Mari Johansson – foto
* Roberth Opsahl-Engen - miks
* Håvard Nordhøy - tekniker

## Eksterne lenker
*
Gwaii Haanas nasjonalpark

**Gwaii Haanas nasjonalpark** er en nasjonalpark som ble grunnlagt i 1988. Parken blir ofte bare referert til som Gwaii Haanas og ligger på den sørligste delen av Haida Gwaii og ligger 130 kilometer utenfor kysten av Britisk Columbia i Canada. 

Gwaii Haanas nasjonalpark beskytter en øygruppe på til sammen 138 øyer der den største øya er Moresby Island og den sørligste øya er Kunghit Island. Parken ble erklært som UNESCOs verdensarvliste i 1981. Det finnes anslagsvis 750 000 sjøfugl som hekker hvert år langs kysten av Gwaii Haanas nasjonalparken mellom mai og august. 

Nasjonalparkens flora og fauna har utviklet seg over en periode på flere tusener av år. Dyrene og plantene på øyene avviker ofte fra de dyrene og plantene som finnes på fastlandet rundt øyene. Mange vanlige kontinentale arter finnes ikke på øyene, men de har isteden utviklet flere unike underarter som ikke finnes noen andre steder på jorden. Andre arter som finnes på øya har blitt introdusert relativt nylig blant annet hjort, ekorn og bever. De introduserte artene finnes nå i det store flertall, men det går mye på bekostning av de lokale plantene og dyrene som var på øyene først.

## Referanser


## Eksterne lenker
*
Jippi

***Jippi*** er et musikkalbum utgitt av D.D.E. sommeren 2000.

## Sporliste

# «Næh! han sneisi» (Viken) 3:24
# «Sånn som elva» (Viken/Olsen) 3:28
# «Det fine vi hadd' sammen» (Viken/Olsen) 4:18
# «Hate dæ som pest'n» (Viken/Kristensen) 4:04
# «Bom bom bom» (Viken) 3:28
# «Gammeljomfrutur» (Viken/Olsen) 3:30
# «I kjærlighet e æ en tosk» (Viken) 3:31
# «2000 grunna» (Viken) 3:33
# «Ugress» (Viken/Kristensen) 4:00
# «Folkevogn kabriolet» (Viken/Mokkelbost) 3:04
# «Du skull' ha vært her no» (Viken/Olsen) 3:57
# «Kyss mæ, kyss mæ, kyss mæ» (Viken) 2:44
# «Ei svale gjør ingen sommer» (Viken/Mokkelbost) 3:25
## Medvirkende
### D.D.E.

* Bjarne Brøndbo – vokal kor 
* Bård Jørgen Iversen – orgel kor 
* Frode Viken – låtskriver gitarer kor 
* Eskil Brøndbo – trommer 
* Terje Tranaas – piano keyboard programmering trekkspill kor 
* Eivind Berre – bass kor coverdesign
* Arnt Egil Rånes – gitarer kor mandolin banjo 

### Andre medvirkende

* Torbjørn Sunde – trombone 
* Jens Petter Antonsen – trompet flügelhorn og kornett 
* Rune Haglund – trompet og flügelhorn 
* Morten Halle – tenorsax og fløyte 
* Petter Skretting – tenorsax
* Roar Engelberg – panfløyte 
* Irene Hynes – styling 
* Ewa-Mari Johansson – foto 
* Ingar Helgesen – tekniker mix produsent 
* Håvard Nordhøy – tekniker 
* Jan Roberg – tekniker 
* Anders Offenberg – tekniker 
* Terje Adde – strykearr 

## Eksterne lenker
*
Wood Buffalo nasjonalpark

**Wood Buffalo nasjonalpark** ligger i det nordøstlige Alberta og det sørlige Nordvestterritoriene og er den største nasjonalparken i Canada med sine 44 807 km². Parken ble etablert i 1922 for å beskytte verdens største flokk med skogsbison som fremdeles ikke er satt i fangenskap. Foreløpig er bestanden av skogsbison i denne parken anslått til å være på rundt  individer.

Parken varierer i høyde fra 183 meter ved Little Buffalo River til 945 meter i Caribou Mountains. Parken har hovedkvarteret sitt i Fort Smith med et noe mindre satellittkontor i Fort chipewiansk i Alberta. Parken inneholder en av verdens største ferskvannsdeltaer som heter Freden-Athabasca Delta. Wood Buffalo nasjonalpark inneholder et stort utvalg av ville dyrearter, for eksempel elg, svartbjørn, ulv, gaupe, bjørn og snøskohare.

Langt sør i nasjonalparken ble det ved en tilfeldighet i 2007 oppdaget (av forskere som studerte satellittbilder fra Google Earth) en beverdemning på hele . Demningen er anslått til å være verdens største beverdemning, og forskerne tror at byggingen kan ha pågått siden rundt 1975. Området er imidlertid så øde og fjernt fra folk og veier, at ingen hadde tatt seg fram dit før i 2014.

Denne nasjonalparken ble utpekt som en del av UNESCOs verdensarvliste i 1983 på grunn av det biologiske mangfoldet i Peace-Athabasca-deltaet som er ett av verdens største innlandsdeltaer, samt befolkningen av villbisoner.

## Referanser



## Eksterne lenker
*
Støylsnestunnelen

**Støylsnestunnelen** var en 2630 meter lang tunnel på riksvei 5 i Sunnfjord kommune i Vestland. Tunnelen gikk mellom Lunde og Føreneset i Kjøsnesfjorden, og erstattet den rasfarlige gamle veien. Byggingen startet 17. august 2007 og tunnelen ble åpnet 2. november 2009. Den ble stengt i 2022. Den er en del av Kjøsnestunnelen til svingen ved vestenden, der ny tunnel går rett frem, mens den tidligere utgangen er rømningsvei

Vegvesenet har forlenget tunnelen til Kjøsnes, slik at den blir over åtte kilometer lang. Bakgrunnen er at eksisterende vei langs Kjøsnesfjorden er utsatt for mange skred. Den nye tunnelen blir omtalt som Kjøsnestunnelen. Anleggsarbeidet ble innledet høsten 2019 og ble åpnet 09.11.22. Deler av den nye tunnelen (omkring 3000 meter) ble utsprengt i 2018 for å skaffe steinmasser til utbedring av strekningen Bjørset-Skei på E39. Adkomsten til denne ble skaffet ved et tverrslag som skal brukes som rømningsvei i den ferdige tunnelen. Den eksisterende veien i dagen skal bli gang- og sykkelsti.

NRK sendte i 2018 programserien Overleverne, der en av historiene handlet om en mann som overlevde ras på vegen som tunnelen erstatter.

I juli 2021 ble bildene vist nedenfor tatt fra vegen som tunnelen erstatter.

## Se også
*Veitunneler i Norge
*Liste over veitunneler i Norge

## Referanser


## Kilder
*Kristin Ese: *På god veg – Veghistorie i Sogn og Fjordane*. Selja Forlag, Førde 2007. ISBN 978-82-91722-70-2, s. 243, 249 og 255

## Eksterne lenker
* Sog og Fjordane Fylkesarkiv: Naustdalstunnelen
Head-Smashed-In Buffalo Jump

**Head-Smashed-In Buffalo Jump** er et nasjonalt historisk sted (siden 1968) og verdensarvsted som ligger i den canadiske provinsen Alberta ved foten av fjellet Rocky Mountains. Stedet ble satt opp på UNESCOs liste over verdens kultur- og naturarvsteder i 1981 på grunn av sitt vitnesbyrd angående forhistorisk liv og urfolkets skikker.

The Buffalo Jump ble brukt i flere årtusener av urfolk som drepte bison på disse slettene ved å jage dem utfor de minst 10 meter høye klippene. Head-Smashed-In ble forlatt i løpet av det 19. århundre etter den første europeiske kontakten med urbefolkningen i området. Stedet ble først nedtegnet på et kart av europeiske oppdagelsesreisende på 1880-tallet.

## Eksterne lenker
*